Document ID: 32005L0046

ΟΔΗΓΊΑ 2005/46/ΕΚ ΤΗΣ ΕΠΙΤΡΟΠΉΣ
της 8ης Ιουλίου 2005
για την τροποποίηση των παραρτημάτων των οδηγιών του Συμβουλίου 86/362/ΕΟΚ, 86/363/ΕΟΚ και 90/642/ΕΟΚ σχετικά με τα ανώτατα όρια καταλοίπων αμιτράζης
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 86/362/ΕΟΚ του Συμβουλίου, της 24ης Ιουλίου 1986, που αφορά τον καθορισμό των ανωτάτων περιεκτικοτήτων για τα κατάλοιπα φυτοφαρμάκων μέσα και πάνω στα σιτηρά (1), και ιδίως το άρθρο 10,
την οδηγία 86/363/ΕΟΚ του Συμβουλίου, της 24ης Ιουλίου 1986, που αφορά τον καθορισμό των ανωτάτων περιεκτικοτήτων για τα κατάλοιπα φυτοφαρμάκων πάνω και μέσα στα τρόφιμα ζωικής προέλευσης (2), και ιδίως το άρθρο 10,
την οδηγία 90/642/ΕΟΚ του Συμβουλίου, της 27ης Νοεμβρίου 1990, που αφορά τον καθορισμό των ανώτατων περιεκτικοτήτων για τα κατάλοιπα φυτοφαρμάκων επάνω ή μέσα σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών (3), και ιδίως το άρθρο 7,
Εκτιμώντας τα ακόλουθα:
(1)
Με την απόφαση 2004/141/ΕΚ της Επιτροπής (4) αποφασίστηκε να μην καταχωριστεί η υπάρχουσα δραστική ουσία αμιτράζη (amitraz) στο παράρτημα Ι της οδηγίας 91/414/ΕΟΚ του Συμβουλίου (5). Η απόφαση αυτή προβλέπει ότι τα φυτοπροστατευτικά προϊόντα που περιέχουν τη δραστική αυτή ουσία δε θα εγκρίνονται πλέον στην Κοινότητα παρά μόνο για περιορισμένο αριθμό χρήσεων για τις οποίες δεν υπάρχουν προς το παρόν εναλλακτικά προϊόντα (βασικές χρήσεις).
(2)
Η απόφαση της Επιτροπής που αναφέρεται στην αιτιολογική σκέψη 1 παρέχει προθεσμία για τη σταδιακή κατάργηση της ουσίας και είναι σκόπιμο τα ανώτατα όρια καταλοίπων (ΑΟΚ), με βάση την αρχή ότι η χρήση της επίμαχης ουσίας δεν εγκρίνεται στην Κοινότητα, να μην ισχύουν έως τη λήξη της περιόδου σταδιακής κατάργησης της ουσίας.
(3)
Στο πλαίσιο του κανονισμού (ΕΟΚ) αριθ. 2377/90 του Συμβουλίου (6) έχουν οριστεί ΑΟΚ αμιτράζης για τα ζωικά προϊόντα όσον αφορά κατάλοιπα που προκύπτουν από χρήσεις κτηνιατρικών φαρμάκων. Είναι σκόπιμο να ληφθούν υπόψη στην παρούσα οδηγία.
(4)
Τα κοινοτικά ΑΟΚ και τα επίπεδα που συνιστά ο Codex Alimentarius (7) καθορίζονται και αξιολογούνται σύμφωνα με παρόμοιες διαδικασίες. Υπάρχει ένας μικρός αριθμός ΑΟΚ του Codex για την αμιτράζη. Αυτά τα ΑΟΚ έχουν ληφθεί υπόψη κατά τον καθορισμό των ΑΟΚ στην παρούσα οδηγία. Τα ΑΟΚ του Codex για τα οποία θα εκδοθεί σύσταση απόσυρσης στο κοντινό μέλλον δεν έχουν ληφθεί υπόψη. Τα ΑΟΚ που βασίζονται στα ΑΟΚ του Codex αξιολογήθηκαν υπό το πρίσμα των κινδύνων για τους καταναλωτές και δε διαπιστώθηκε κανένας κίνδυνος.
(5)
Για να εξασφαλιστεί ότι ο καταναλωτής προστατεύεται επαρκώς από την έκθεση σε κατάλοιπα τα οποία έχουν προκύψει από μη εγκεκριμένη χρήση προϊόντων φυτοπροστασίας, θα πρέπει να καθοριστούν ΑΟΚ για τους σχετικούς συνδυασμούς προϊόντος/φυτοφαρμάκου στο κατώτατο όριο αναλυτικού προσδιορισμού.
(6)
Γι’ αυτό, είναι απαραίτητο να τροποποιηθούν στα παραρτήματα των οδηγιών 86/362/ΕΟΚ, 86/363/ΕΟΚ και 90/642/ΕΟΚ διάφορες τιμές καταλοίπων που προκύπτουν από τη χρήση της αμιτράζης ώστε να καταστεί δυνατή η σωστή εποπτεία και ο έλεγχος της απαγόρευσης των χρήσεών τους και να προστατευθεί ο καταναλωτής.
(7)
Συνεπώς, τα σχετικά παραρτήματα των οδηγιών 86/362/ΕΟΚ, 86/363/ΕΟΚ και 90/642/ΕΟΚ θα πρέπει να τροποποιηθούν αναλόγως.
(8)
Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Στο μέρος Α του παραρτήματος II της οδηγίας 86/362/ΕΟΚ το κείμενο της ακόλουθης σειράς αντικαθίσταται από το ακόλουθο κείμενο:
Κατάλοιπα φυτοφαρμάκων
Ανώτατο όριο σε mg/kg
«Αμιτράζη συμπεριλαμβανομένων των μεταβολιτών που περιέχουν το τμήμα 2,4-διμεθυλανιλίνη, εκφρασμένο ως αμιτράζη
0,05 (8) σιτηρά
Άρθρο 2
Στο μέρος Β του παραρτήματος ΙΙ της οδηγίας 86/363/ΕΟΚ το κείμενο των ακόλουθων σειρών αντικαθίσταται από το ακόλουθο κείμενο:
Κατάλοιπα φυτοφαρμάκων
Ανώτατο όριο (mg/kg)
Στο κρέας, συμπεριλαμβανομένου του λίπους, τα παρασκευάσματα κρέατος, τα παραπροϊόντα σφαγίων και τα ζωικά λίπη που εμφαίνονται στο παράρτημα Ι και υπάγονται στους κωδικούς της ΣΟ 0201, 0202, 0203, 0204, 0205 00 00, 0206, 0207, ex02 08, 0209 00, 0210, 1601 00 και 1602
Στο γάλα και τα γαλακτοκομικά προϊόντα που εμφαίνονται στο παράρτημα Ι και υπάγονται στους κωδικούς της ΣΟ 0401, 0402, 0405 00 και 0406
Στα νωπά αυγά με κέλυφος, τα αυγά πτηνών και τους κρόκους αυγού που εμφαίνονται στο παράρτημα Ι και υπάγονται στους κωδικούς της ΣΟ 0407 00 και 0408
«Αμιτράζη συμπεριλαμβανομένων των μεταβολιτών που περιέχουν το τμήμα 2,4- διμεθυλανιλίνη, εκφρασμένο ως αμιτράζη
0,05 (9), Πουλερικά
0,01 (9)
Άρθρο 3
Τα ανώτατα όρια καταλοίπων φυτοφαρμάκων τα οποία καθορίζονται στο παράρτημα ΙΙ της οδηγίας 90/642/ΕΟΚ για την αμιτράζη αντικαθίστανται από τα ανώτατα όρια του παραρτήματος της παρούσας οδηγίας.
Άρθρο 4
1. Τα κράτη μέλη θεσπίζουν και δημοσιεύουν, το αργότερο στις 9 Ιανουαρίου 2006, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Κοινοποιούν αμέσως στην Επιτροπή το κείμενο των εν λόγω διατάξεων και υποβάλλουν πίνακα αντιστοιχίας μεταξύ των εν λόγω διατάξεων και της παρούσας οδηγίας.
Εφαρμόζουν τις διατάξεις αυτές από τις 10 Ιανουαρίου 2007.
Όταν τα κράτη μέλη θεσπίζουν τις εν λόγω διατάξεις, οι τελευταίες παραπέμπουν στην παρούσα οδηγία ή συνοδεύονται από τέτοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.
2. Τα κράτη μέλη κοινοποιούν στην Επιτροπή το κείμενο των κυρίων διατάξεων εθνικής νομοθεσίας που εκδίδουν στον τομέα που καλύπτεται από την παρούσα οδηγία.
Άρθρο 5
Η παρούσα οδηγία τίθεται σε ισχύ την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
Άρθρο 6
Η παρούσα οδηγία απευθύνεται προς τα κράτη μέλη.
Βρυξέλλες, 8 Ιουλίου 2005.

Labels: 20
3
17
6